અત્યાર સુધી ના તો વ્હાઈટ હાઉસ અને ના તો ટ્રમ્પ તરફથી એ નામોની પુષ્ટિ થઈ છે જેમના ઈન્ટરવ્યૂ રાષ્ટ્રપતિએ લીધા છે. પરંતુ ટ્રમ્પ પ્રશાસન સાથે જોડાયેલા સૂત્રો તરફથી મળતી માહિતી મુજબ અમૂલ થાપર, બ્રેટ કાવેનોધ, એમી કોને બેરેટનો ઈન્ટરવ્યૂ ટ્રમ્પે લીધો છે. ન્યૂઝ એજન્સી એએફપી તરફથી જાણકારી આપવામાં આવી છે. કહેવામાં આવી રહ્યુ છે કે ટ્રમ્પ બે અથવા ત્રણ બીજા ઉમેદવારોને મળશે. રાષ્ટ્રપતિ ટ્રમ્પની માનીએ તો થોડા દિવસની અંદર આ નિર્ણય લેશે અને સોમવાર સુધી આ વાતનું એલાન કરશે કે સુપ્રિમ કોર્ટના જજ કોણ હશે. ટ્રમ્પની માનીએ તો જે વ્યક્તિની પસંદગી થશે તે અસાધારણ હશે.